**ΔΗΜΟΚΡΙΤΕΙΟ ΠΑΝΕΠΙΣΤΗΜΙΟ ΘΡΑΚΗΣ Κομοτηνή 26 Φεβρουαρίου 2020**

**ΔΙΕΥΘΥΝΣΗ ΑΚΑΔΗΜΑΪΚΩΝ ΘΕΜΑΤΩΝ**

 **ΤΜΗΜΑ ΠΡΟΠΤΥΧΙΑΚΩΝ ΣΠΟΥΔΩΝ**

 **& ΦΟΙΤΗΤΙΚΗΣ ΜΕΡΙΜΝΑΣ**

**ΑΝΑΚΟΙΝΩΣΗ**

**ΓΙΑ ΤΗ ΣΤΕΓΑΣΗ ΚΑΙ ΤΗ ΣΙΤΙΣΗ ΤΩΝ ΦΟΙΤΗΤΩΝ ΤΟΥ Δ.Π.Θ.**

**Α. ΓΙΑ ΤΗ ΣΤΕΓΑΣΗ ΤΩΝ ΦΟΙΤΗΤΩΝ ΤΟΥ Δ.Π.Θ.**

 Σύμφωνα με τον Εσωτερικό Κανονισμό Λειτουργίας Φοιτητικών Εστιών του Δ.Π.Θ (ΦΕΚ Β’ 5110/31/12/2019), ο οποίος είναι αναρτημένος στην ιστοσελίδα του Δ.Π.Θ. (Στέγαση), ανακοινώνεται ότι η προθεσμία υποβολής δικαιολογητικών, για στέγαση προπτυχιακών φοιτητών από Β΄ έτος σπουδών έως πτυχίο **Ακαδημαϊκού Έτους 2020-2021**, θα είναι απόΔευτέρα 9 Μαρτίου 2020 έως και Παρασκευή 3 Απριλίου 2020.

 **Δικαίωμα υποβολής δικαιολογητικών σύμφωνα με τον νόμο έχουν οι ενεργοί φοιτητές/τριες για ν+2 έτη σπουδών, όπου ν ο προβλεπόμενος αριθμός ετών σπουδών για το κάθε Τμήμα.**

 Κατόπιν αυτών καλούνται οι ενδιαφερόμενοι/ες φοιτητές/τριες ή το νόμιμα εξουσιοδοτούμενο από αυτούς πρόσωπο, να υποβάλουν τα απαιτούμενα δικαιολογητικά, όπως αναφέρονται πιο κάτω:

**ΑΠΑΙΤΟΥΜΕΝΑ ΔΙΚΑΙΟΛΟΓΗΤΙΚΑ ΠΟΥ ΑΦΟΡΟΥΝ ΣΤΗ ΣΤΕΓΑΣΗ**

**ΦΟΙΤΗΤΩΝ ΑΠΟ Β΄ ΕΤΟΣ ΕΩΣ ΠΤΥΧΙΟ, ΣΥΜΦΩΝΑ ΜΕ ΤΟ ΑΡΘΡΟ 10 ΤΟΥ ΕΣΩΤΕΡΙΚΟΥ ΚΑΝΟΝΙΣΜΟΥ.**

Α. Οι Προπτυχιακοί/ές Φοιτητές/τριες υποβάλλουν:

1. **Έντυπη αίτηση** (επισυνάπτεται στην παρούσα ανακοίνωση).
2. Αντίγραφο του Δελτίου Αστυνομικής ταυτότητας ή αντίγραφοδιαβατηρίου προκειμένου για αλλοδαπούς μαζί με άδεια παραμονής**.**
3. **Υπεύθυνη δήλωση ότι έχουν λάβει γνώση του Εσωτερικού Κανονισμού Λειτουργίας των Φοιτητικών Εστιών** (ΦΕΚ Β’ 5110/31/12/2019) και ότι τον αποδέχονται.
4. Εκκαθαριστικό σημείωμα εφορίας του φορολογικού έτους 2018 (εισοδήματα από 1-1-2018 έως 31-12-2018) α) των γονέων και β) του/της ιδίου/ας του/της φοιτητή/τριας.

 (Εάν ο/η φοιτητής/τρια δεν υποβάλλει φορολογική δήλωση, καταθέτει υπεύθυνη δήλωση που του παρέχει το αρμόδιο για την παραλαβή των αιτήσεων Τμήμα.

1. Πιστοποιητικό οικογενειακής κατάστασης από την αρμόδια δημοτική ή κοινοτική αρχή (τελευταίου εξαμήνου).
2. Βεβαίωση της Γραμματείας του Τμήματος, όπου φοιτά ο/η ενδιαφερόμενος/η, σχετικά με τον χρόνο πρώτης εγγραφής, τον ΑΕΜ, τον τρόπο εγγραφής και το διανυόμενο έτος σπουδών.
3. Υπεύθυνη δήλωση για την μόνιμη κατοικία του/της ιδίου/ας και της οικογένειάς του/της.
4. Όσοι ενδιαφερόμενοι επικαλούνται λόγους υγείας, προσκομίζουν απόφαση από ΚΕΠΑ ή το εκάστοτε ισχύον σύστημα πιστοποίησης αναπηρίας, όπου προσδιορίζεται το ποσοστό αναπηρίας και η οποία είναι σε ισχύ κατά τον χρόνο υποβολής της αίτησης.
5. Αν υπάρχουν άλλα παιδιά στην οικογένεια όπου ανήκει ο/η φοιτητής/τρια τα οποία σπουδάζουν, θα πρέπει να προσκομίζεται βεβαίωση του Εκπαιδευτικού Ιδρύματος αδελφού ή αδελφής ενεργού/ής φοιτητή/τριας του πρώτου κύκλου σπουδών, όπως ορίζεται στο άρθρο 2 του ν. 4009/2011 (Α΄ 195), εφόσον δεν είναι ήδη κάτοχος πτυχίου, μεταπτυχιακού ή διδακτορικού τίτλου, που φοιτά σε Πανεπιστήμιο ή Τ.Ε.Ι. ή στις Ανώτατες Εκκλησιαστικές Ακαδημίες ή στην Ανώτατη Σχολή Παιδαγωγικής και Τεχνολογικής Εκπαίδευσης (Α.Σ.ΠΑΙ.Τ.Ε.), καθώς και στις Ανώτερες Σχολές Τουριστικής Εκπαίδευσης του Υπουργείου Πολιτισμού και Τουρισμού διαφορετικής πόλης της μόνιμης κατοικίας των γονέων τους.
6. Αν υπάρχουν άλλα παιδιά στην οικογένεια που ανήκει ο/η φοιτητής/τρια τα οποία υπηρετούν την στρατιωτική τους θητεία, πρέπει να προσκομίζεται βεβαίωση η οποία θα το πιστοποιεί.
7. Για τις περιπτώσεις πολυτεκνίας προσκομίζεται πιστοποιητικό της Ανώτατης Συνομοσπονδίας Πολυτέκνων που να αποδεικνύει την πολυτεκνική ιδιότητα και να είναι σε ισχύ κατά την ημερομηνία υποβολής της αίτησης.
8. Όταν υπάρχει διάζευξη στην οικογένεια, προσκομίζεται αντίγραφο διαζευκτηρίου ή δικαστική απόφαση που να το πιστοποιεί. Το εκκαθαριστικό που καταθέτει ο/η φοιτητής/τρια είναι του γονέα που έχει αποδεδειγμένα την επιμέλειά του.
9. Όταν υπάρχει ανεργία στην οικογένεια, προσκομίζεται βεβαίωση επιδοτούμενης ανεργίας γονέα από τον ΟΑΕΔ ή βεβαίωση ανεργίας γονέα από τον ΟΑΕΔ σε ισχύ κατά την ημερομηνία υποβολής της αίτησης.
10. Οποιοσδήποτε άλλος κοινωνικός λόγος αρκεί να αποδεικνύεται με αντίστοιχα πιστοποιητικό δημόσιας αρχής (π.χ*.* τέκνο ανύπαντρης μητέρας, κ.τ.λ*.).*

**\* ΑΙΤΗΣΕΙΣ ΜΕ ΕΛΛΙΠΗ ΔΙΚΑΙΟΛΟΓΗΤΙΚΑ ΔΕΝ ΘΑ ΓΙΝΟΝΤΑΙ ΔΕΚΤΕΣ.**

**\* ΕΚΠΡΟΘΕΣΜΕΣ ΑΙΤΗΣΕΙΣ ΔΕΝ ΘΑ ΓΙΝΟΝΤΑΙ ΔΕΚΤΕΣ.**

**Σε ό,τι αφορά στην κατάθεση των δικαιολογητικών για ΣΤΕΓΑΣΗ αυτή θα γίνεται ως εξής :**

**α) Για όλα τα Τμήματα της πόλης της Κομοτηνής στο Τμήμα Προπτυχιακών Σπουδών και Φοιτητικής Μέριμνας στην Κομοτηνή (Πρυτανεία, κα Πουφινά, 10.00-13.00 π.μ.).**

**β) Για όλα τα Τμήματα της πόλης της Ξάνθης στο Τμήμα Ακαδημαϊκών Θεμάτων Ξάνθης Πανεπιστημιακή Βιβλιοθήκη-Πανεπιστημιούπολη-Κιμμέρια (Τμήμα Αρχιτεκτόνων) κα Μπουραζάνη.**

**γ) Για όλα τα Τμήματα της πόλης της Αλεξανδρούπολης στο Τμήμα Ακαδημαϊκών Θεμάτων Αλεξανδρούπολης (Πανεπιστημιούπολη Αλεξανδρούπολης, 6ο χλμ. Αλεξανδρούπολης-Μάκρης, Δραγάνα, κ. Μπουντζής).**

**δ) Για όλα τα Τμήματα της πόλης της Ορεστιάδας στον αρμόδιο υπάλληλο της Διεύθυνσης Ακαδημαϊκών Θεμάτων (Κτίριο φοιτητικών εστιών κ. Κουρετσίδης).**

**ΚΟΙΝΟ ΔΕΙΓΜΑ ΕΝΤΥΠΟΥ ΣΤΕΓΑΣΗΣ ΓΙΑ ΟΛΑ ΤΑ ΤΜΗΜΑΤΑ ΤΟΥ ΔΗΜΟΚΡΙΤΕΙΟΥ ΠΑΝΕΠΙΣΤΗΜΙΟΥ ΘΡΑΚΗΣ**

 **ΑΙΤΗΣΗ ΔΙΑΜΟΝΗΣ**

**ΑΡ. ΑΙΤΗΣΗΣ**

**………………..**

**ΗΜΕΡΟΜΗΝΙΑ καταχωρησησ**

**…………………**

 **ΣΤΙΣ ΦΟΙΤΗΤΙΚΕΣ ΕΣΤΙΕΣ**

**ΤΟΥ ΔΗΜΟΚΡΙΤΕΙΟΥ ΠΑΝΕΠΙΣΤΗΜΙΟΥ ΘΡΑΚΗΣ**

***ΤΑ ΠΑΡΑΚΑΤΩ ΣΤΟΙΧΕΙΑ ΕΙΝΑΙ ΕΜΠΙΣΤΕΥΤΙΚΑ***

***ΚΑΙ ΧΡΗΣΙΜΟΠΟΙΟΥΝΤΑΙ ΑΠΟΚΛΕΙΣΤΙΚΑ***

***ΓΙΑ ΣΚΟΠΟΥΣ ΑΞΙΟΛΟΓΗΣΗΣ ΤΗΣ ΑΙΤΗΣΗΣ***

|  |  |
| --- | --- |
| **ΕΠΩΝΥΜΟ :****ΟΝΟΜΑ :****ΟΝΟΜΑ ΠΑΤΕΡΑ :****ΣΧΟΛΗ/ΤΜΗΜΑ :****ΑΡΙΘΜΟΣ ΕΙΔΙΚΟΥ ΜΗΤΡΩΟΥ:** | **ΠΡΟΣ****ΤΟ ΤΜΗΜΑ****……………………….** **ΤΟΥ ΔΗΜΟΚΡΙΤΕΙΟΥ ΠΑΝΕΠΙΣΤΗΜΙΟΥ ΘΡΑΚΗΣ** |
| **ΕΤΟΣ ΣΠΟΥΔΩΝ :****(Δηλώνεται το έτος στο οποίο θα είναι ο φοιτητής τον Σεπτέμβριο του 2020.)** |  **Σας παρακαλώ να κάνετε δεκτή την αίτησή μου για στέγαση στις φοιτητικές εστίες του Δημοκριτείου Πανεπιστημίου Θράκης κατά το ακαδημαϊκό έτος 2020-2021.** |
| **ΠΤΥΧΙΟΥΧΟΣ ΑΛΛΗΣ ΣΧΟΛΗΣ :** |
| **ΔΙΕΥΘΥΝΣΗ ΜΟΝΙΜΗΣ ΚΑΤΟΙΚΙΑΣ ΑΙΤΟΥΝΤΟΣ :****Οδός Αριθμός Τ.Κ.****Πόλη/Χωριό** |
| **ΣΤΟΙΧΕΙΑ ΕΠΙΚΟΙΝΩΝΙΑΣ ΑΙΤΟΥΝΤΟΣ :****ΤΗΛΕΦΩΝΟ****Σταθερό :****κινητό :****Ηλεκτρονική Διεύθυνση (e-mail) Πανεπιστημίου :****Ηλεκτρονική Διεύθυνση (e-mail) Προσωπική :** |
| **ΣΤΟΙΧΕΙΑ ΔΩΜΑΤΙΟΥ : Συγκρότημα, Αριθμός Δωματίου, Μονόκλινο ή δίκλινο)****( Συμπληρώνεται μόνο εφόσον ο αιτών φοιτητής διέμενε κατά το προηγούμενο έτος.)** |
| **ΙΔΙΟΤΗΤΑ ΑΙΤΟΥΝΤΟΣ :** **Προπτυχιακός Φοιτητής :****Μεταπτυχιακός φοιτητής :****Φοιτητής ERASMUS :****Φοιτητής IAESTE :****Αλλο :** |
| **Περίοδος διαμονής στις φοιτητικές εστίες του Δ.Π.Θ.****από 1-9-2020 έως 30-6-2021 εξαιρουμένων των διακοπών Χριστουγέννων, Πάσχα και Καλοκαιριού.** | **ΗΜΕΡΟΜΗΝΙΑ ΥΠΟΒΟΛΗΣ ΑΙΤΗΣΗΣ****……………………………….****ΥΠΟΓΡΑΦΗ ΑΙΤΟΥΝΤΟΣ****……………………………….** |

**ΔΕΧΟΜΑΙ ΑΝΕΠΙΦΥΛΑΚΤΑ ΤΟΝ ΚΑΝΟΝΙΣΜΟ ΛΕΙΤΟΥΡΓΙΑΣ ΦΟΙΤΗΤΙΚΩΝ ΕΣΤΙΩΝ ΤΟΥ ΔΗΜΟΚΡΙΤΕΙΟΥ ΠΑΝΕΠΙΣΤΗΜΙΟΥ ΘΡΑΚΗΣ**

**Β. ΓΙΑ ΤΗ ΣΙΤΙΣΗ ΤΩΝ ΦΟΙΤΗΤΩΝ ΤΟΥ Δ.Π.Θ.**

 Ανακοινώνεται ότι η προθεσμία υποβολής δικαιολογητικών, για σίτιση προπτυχιακών φοιτητών/τριών από Β΄ έτος σπουδών έως πτυχίο **Ακαδημαϊκού Έτους 2020-2021**, θα **είναι από Δευτέρα 9 Μαρτίου 2020 έως και Παρασκευή 3 Απριλίου 2020, σύμφωνα με την υπ’ αριθ. Φ5/68535/Β3 υπουργική απόφαση (ΦΕΚ 1965/18-6-2012 τ. Β’) «Καθορισμός όρων, προϋποθέσεων και διαδικασίας για την παροχή δωρεάν σίτισης στους φοιτητές των Α.Ε.Ι.»**

 Κατόπιν αυτών καλούνται οι ενδιαφερόμενοι φοιτητές/τριες ή το νόμιμα εξουσιοδοτούμενο από αυτούς πρόσωπο, να υποβάλουν τα απαιτούμενα δικαιολογητικά όπως αναφέρονται πιο κάτω:

**ΣΙΤΙΣΗ ΦΟΙΤΗΤΩΝ ΑΠΟ Β΄ ΕΤΟΣ ΕΩΣ ΠΤΥΧΙΟ**

**ΦΕΚ 1965/18 Ιουνίου 2012 τ. Β’**

**Αριθ. Φ5/68535/Β3**

**Καθορισμός όρων, προϋποθέσεων και διαδικασίας**

**για την παροχή δωρεάν σίτισης στους φοιτητές**

**των Α.Ε.Ι.**

**1. Με τη δημοσίευση της παρούσης δικαιούχοι δωρεάν σίτισης είναι:**

α. Οι ενεργοί φοιτητές/τριες των Ανωτάτων Εκπαιδευτικών Ιδρυμάτων (Α.Ε.Ι.) της ημεδαπής, του πρώτου, δεύτερου και τρίτου κύκλου σπουδών, όπως ορίζονται στο άρθρο 2 του ν. 4009/2011 (Α 195), εφόσον δεν είναι ήδη κάτοχοι πτυχίου, μεταπτυχιακού ή διδακτορικού τίτλου αντίστοιχα.

β. i) Οι εγγεγραμμένοι/ες ως φιλοξενούμενοι/ες φοιτητές/τριες σε Α.Ε.Ι. της ημεδαπής, οι οποίοι προέρχονται από άλλα Α.Ε.Ι. της ημεδαπής στο πλαίσιο εκπαιδευτικών ή ερευνητικών προγραμμάτων συνεργασίας, όπως ορίζονται στο άρθρο 36 παράγραφος 2 (α) και (β) του ν. 4009/2011 (Α΄ 195).

ii) Οι εγγεγραμμένοι/ες ως φιλοξενούμενοι/ες φοιτητές/τριες σε Α.Ε.Ι. της ημεδαπής, οι οποίοι προέρχονται από ομοταγή Ιδρύματα της αλλοδαπής στο πλαίσιο εκπαιδευτικών ή ερευνητικών προγραμμάτων συνεργασίας, όπως ορίζονται στο άρθρο 36 παράγραφος 2 (α) και (β) του ν. 4009/2011 (Α 195).

γ. Οι φοιτητές/τριες που μετακινούνται προσωρινά από ένα Α.Ε.Ι. σε άλλο της ημεδαπής, σύμφωνα με τον Οργανισμό του Ιδρύματος προέλευσης, όπως ορίζονται στο άρθρο 36 παράγραφος 2 (ε) του ν. 4009/2011 (Α΄ 195).

δ. Οι αλλοδαποί υπότροφοι του Υπουργείου Παιδείας, Δια Βίου Μάθησης και Θρησκευμάτων που πραγματοποιούν προπτυχιακές σπουδές σε Α.Ε.Ι. της ημεδαπής, εφόσον πληρούν τις προϋποθέσεις της επόμενης παραγράφου, εξαιρουμένων των περιπτώσεων (β) (ii) και (δ).

**2. Προϋποθέσεις δωρεάν σιτιζομένων:**

α. Άγαμοι/ες φοιτητές/τριες, των οποίων το ετήσιο οικογενειακό εισόδημα, όπως προκύπτει από τα αντίστοιχα εκκαθαριστικά σημειώματα της αρμόδιας Δημόσιας Οικονομικής Υπηρεσίας (Δ.Ο.Υ.) του τελευταίου οικονομικού έτους, δεν υπερβαίνει τις σαράντα πέντε χιλιάδες (45.000) ευρώ προκειμένου για οικογένεια με ένα μόνο τέκνο. Για οικογένειες με δύο τέκνα και πλέον το παραπάνω ποσό προσαυξάνεται κατά πέντε χιλιάδες (5.000) ευρώ για κάθε τέκνο πέραν του πρώτου. Το ανωτέρω διαμορφούμενο ποσό προσαυξάνεται κατά τρεις χιλιάδες (3.000) ευρώ εφόσον ο αδελφός του/της δικαιούχου φοιτητή/τριας είναι ενεργός φοιτητής του πρώτου κύκλου σπουδών. Εάν περισσότεροι του ενός αδελφοί υπάγονται σε αυτήν την κατηγορία το ποσό αυτό προσαυξάνεται κατά τρεις χιλιάδες (3.000) ευρώ για καθέναν από αυτούς.

β. Έγγαμοι/ες φοιτητές/τριες, των οποίων το ετήσιο οικογενειακό εισόδημα, όπως προκύπτει από τα αντίστοιχα εκκαθαριστικά σημειώματα της αρμόδιας Δημόσιας Οικονομικής Υπηρεσίας (Δ.Ο.Υ.) του τελευταίου οικονομικού έτους δεν υπερβαίνει τις σαράντα πέντε χιλιάδες (45.000) ευρώ. Προκειμένου για έντεκνη οικογένεια το ποσό αυτό προσαυξάνεται κατά πέντε χιλιάδες (5.000) ευρώ για κάθε ανήλικο τέκνο.

γ. Άγαμοι/ες φοιτητές/τριες άνω των 25 ετών των οποίων το ετήσιο ατομικό εισόδημα, όπως προκύπτει από το αντίστοιχο εκκαθαριστικό σημείωμα της αρμόδιας Δημόσιας Οικονομικής Υπηρεσίας (Δ.Ο.Υ.) του τελευταίου οικονομικού έτους, δεν υπερβαίνει τις είκοσι πέντε χιλιάδες (25.000) ευρώ.

**3.** Ως ετήσιο οικογενειακό εισόδημα νοείται το συνολικό ετήσιο φορολογούμενο, πραγματικό ή τεκμαρτό, καθώς και το απαλλασσόμενο ή φορολογούμενο με ειδικό τρόπο εισόδημα του/της ίδιου/ας του/της φοιτητή/τριας, των γονέων του και των ανήλικων αδελφών του από κάθε πηγή. Προκειμένου για έγγαμο/η φοιτητή/τρια, ως ετήσιο οικογενειακό εισόδημα νοείται το συνολικό ετήσιο φορολογούμενο πραγματικό ή τεκμαρτό, καθώς και το απαλλασσόμενο ή φορολογούμενο με ειδικό τρόπο εισόδημα των ιδίου, του/της συζύγου του/της και των ανηλίκων τέκνων του από κάθε πηγή.

**4.** Τα κατά περίπτωση διαμορφούμενα ποσά μειώνονται κατά 10%, όταν οι δικαιούχοι φοιτητές/τριες κατοικούν μόνιμα στο Δήμο που έχει την έδρα της η Λέσχη ή το Ίδρυμα, εάν σε αυτό δεν λειτουργεί Λέσχη.

**5.** Το ύψος του ετήσιου οικογενειακού ή ατομικού εισοδήματος δεν αποτελεί κριτήριο παροχής δωρεάν σίτισης στον/στην φοιτητή/τρια, όταν ο ίδιος, ανεξαρτήτου ηλικίας, ή ένας εκ των γονέων του εάν είναι άγαμος κάτω των 25 ετών, ή ο/η σύζυγος του/της εάν είναι έγγαμος, εισπράττει επίδομα ανεργίας.

**6.** Στις περιπτώσεις που ο/η δικαιούχος φοιτητής/τρια ή/και οι γονείς του ή ο/η σύζυγός του/της, εφόσον αυτός είναι έγγαμος, δεν υποχρεούνται στην υποβολή φορολογικής δήλωσης, υποβάλλουν υπεύθυνη δήλωση του ν. 1599/1986 (Α 75) περί μη υποχρέωσης υποβολής δήλωσης.

**7.** Η Λέσχη ή η Επιτροπή Φοιτητικής Μέριμνας του Ιδρύματος, εάν σε αυτό δεν λειτουργεί Λέσχη, μπορεί να ζητά και άλλα, κατά την κρίση της αποδεικτικά στοιχεία για την οικονομική και περιουσιακή κατάσταση του/της ενδιαφερόμενου/ης, προκειμένου να αποφανθεί αν δικαιούται ή όχι σίτισης.

**8.** Αν η χρηματοδότηση του Ιδρύματος από τον κρατικό προϋπολογισμό, κατά τα οριζόμενα στο άρθρο 63 του ν. 4009/2011 (Α 195), δεν επαρκεί για την κάλυψη της δαπάνης σίτισης του συνόλου των φοιτητών/τριών που εμπίπτουν στις κατηγορίες της παραγράφου 2 του παρόντος, τότε το Διοικητικό Συμβούλιο της Λέσχης ή η Επιτροπή Φοιτητικής Μέριμνας του Ιδρύματος, εάν δεν υφίσταται Λέσχη, χορηγεί την προβλεπόμενη στο άρθρο 6 της παρούσης ειδική ταυτότητα κατά προτεραιότητα σε όσους εμπίπτουν στις κατωτέρω αναφερόμενες κατηγορίες.

**9.** α) Φοιτητές/τριες που είναι πολύτεκνοι, κατά την έννοια του άρθρου 1 του ν. 1910/1944 (Α 229), όπως αντικαταστάθηκε με την παράγραφο 1 του άρθρου 6 του ν. 3454/2006 (Α 75), και τέκνα αυτών. Η πολυτεκνική ιδιότητα διατηρείται ισοβίως σύμφωνα με τα οριζόμενα στην παράγραφο 3 του άρθρου 6 του ν. 3454/2006 (Α 75).

β) Φοιτητές/τριες που φέρουν την ιδιότητα του γονέα ή του τέκνου πολυμελούς οικογένειας με τρία ζώντα τέκνα από νόμιμο γάμο ή νομιμοποιηθέντα ή νομίμως αναγνωρισθέντα ή υιοθετηθέντα.

γ) Φοιτητές/τριες με αδελφό ή αδελφή, ενεργό φοιτητή του πρώτου κύκλου σπουδών, όπως ορίζεται στο άρθρο 2 του ν. 4009/2011 (Α 195), εφόσον δεν είναι ήδη κάτοχος πτυχίου, μεταπτυχιακού ή διδακτορικού τίτλου, που φοιτά σε Πανεπιστήμιο ή Τ.Ε.Ι. ή στις Ανώτατες Εκκλησιαστικές Ακαδημίες ή στην Ανώτατη Σχολή Παιδαγωγικής και Τεχνολογικής Εκπαίδευσης (Α.Σ.ΠΑΙ.Τ.Ε.), καθώς και στις Ανώτερες Σχολές Τουριστικής Εκπαίδευσης του Υπουργείου Πολιτισμού και Τουρισμού διαφορετικής πόλης της μόνιμης κατοικίας των γονέων τους.

δ) Απορφανισθέντες φοιτητές/τριες από τον ένα ή και από τους δύο γονείς, εφόσον δεν έχουν υπερβεί το 25ο έτος της ηλικίας τους.

ε) Φοιτητές/τριες που φέρουν την ιδιότητα του τέκνου άγαμης μητέρας με τουλάχιστον ένα μη αναγνωρισθέν τέκνο, το οποίο ή τα οποία δεν έχουν υπερβεί το 25ό έτος της ηλικίας τους.

στ) Φοιτητές/τριες με γονείς, τέκνα, αδέλφια, συζύγους που είναι τυφλοί ή κωφάλαλοι ή νεφροπαθείς, που υποβάλλονται σε αιμοκάθαρση ή πάσχουν από μυϊκή δυστροφία Duchenne ή ανήκουν στην κατηγορία ατόμων ειδικών αναγκών επειδή έχουν κινητικά προβλήματα οφειλόμενα σε αναπηρία άνω του 67%.

ζ) Οι πάσχοντες από τις σοβαρές ασθένειες που προβλέπονται στις διατάξεις του άρθρου 35 του ν. 3794/2009 (Α΄ 156).

η) Φοιτητές/τριες που φέρουν την ιδιότητα του τέκνου θύματος τρομοκρατίας, όπως ορίζεται στην παράγραφο 1 του άρθρου 1 του ν. 1897/1990 (Α 120) και δεν έχουν υπερβεί το 25ό έτος της ηλικίας τους.

**Υποβολή δικαιολογητικών για λήψη και ανανέωση της ειδικής ταυτότητας**

 Ο/Η φοιτητής/τρια που επιθυμεί να σιτίζεται δωρεάν και εφόσον πληροί τις προϋποθέσεις που ορίζονται στην παρούσα απόφαση, υποβάλλει εντός των οριζόμενων προθεσμιών από την Λέσχη ή το Ίδρυμα, εάν σε αυτό δεν λειτουργεί Λέσχη, αίτηση για τη δωρεάν σίτισή του, η οποία συνοδεύεται απαραίτητα από τα εξής δικαιολογητικά:

α) Έντυπη Αίτηση που αφορά τη σίτιση (χορηγείται από τα σημεία κατάθεσης των δικαιολογητικών όπως αναφέρονται παρακάτω).

β) Εκκαθαριστικό Σημείωμα της Εφορίας

γ) Δύο φωτογραφίες του/της φοιτητή/τριας.

δ) Βεβαίωση του οικείου ιδρύματος από το οποίο να προκύπτει η φοιτητική ιδιότητα του ενδιαφερόμενη για σίτιση φοιτητή/τριας.

ε) Πρόσφατο πιστοποιητικό οικογενειακής κατάστασης.

στ) Αντίγραφο Δελτίου Αστυνομικής Ταυτότητας του/της φοιτητή/τριας.

ζ) Έγγραφο δημόσιας αρχής ή υπηρεσιών ή λογαριασμών οργανισμών κοινής ωφελείας των γονέων (π.χ. ΔΕΗ, ΥΠΗΡΕΣΙΕΣ ΥΔΡΕΥΣΗΣ), από το οποίο να προκύπτει ο τόπος μόνιμης κατοικίας τους.

η) Υπεύθυνη Δήλωση, όπου θα δηλώνεται η μόνιμη κατοικία των γονέων ( χορηγείται από το σημείο κατάθεσης των δικαιολογητικών).

θ) Βεβαίωση του οικείου Ιδρύματος από την οποία προκύπτει η φοιτητική ιδιότητα του/της αδελφού/ής στην περίπτωση που εμπίπτει στην περιγραφόμενη στην παράγραφο 2 του άρθρου 1 κατηγορία ή στην κατηγορία (γ) της παραγράφου 9 του αυτού άρθρου.

ι) Αντίγραφο εκκαθαριστικού σημειώματος της αρμόδιας Δ.Ο.Υ. για το ετήσιο οικογενειακό ή ατομικό εισόδημα του/της ενδιαφερομένου/νης φοιτητή/τριας το τελευταίο οικονομικό έτος, εάν εμπίπτει στις κατηγορίες (α) έως (γ) της παραγράφου 2 του άρθρου 1 της παρούσης. Σε περίπτωση που δεν έχει παραληφθεί το εκκαθαριστικό σημείωμα, προσκομίζεται από τον/την ενδιαφερόμενο/η φοιτητή/τρια φορολογική δήλωση του τελευταίου οικονομικού έτους.

ια) Βεβαίωση επιδότησης ανεργίας, από το υποκατάστημα του Οργανισμού Απασχόλησης Εργατικού Δυναμικού (ΟΑΕΔ) στα Μητρώα του οποίου είναι εγγεγραμμένος ο ίδιος, ο γονέας του ή ο/η σύζυγός του, εάν εμπίπτει στην προβλεπόμενη στην παράγραφο 5 του άρθρου 1 της παρούσης κατηγορία.

ιβ) Πιστοποιητικό της Ανώτατης Συνομοσπονδίας Πολυτέκνων Ελλάδος, που αποδεικνύει την πολυτεκνική ιδιότητα του/της φοιτητή/τριας σύμφωνα με τις διατάξεις του άρθρου 2 του ν. 1910/1944 (Α΄ 229), όπως αυτό αντικαταστάθηκε με την παράγραφο 2 του άρθρου 6 του ν. 3454/2006 (Α΄ 75). Το ανωτέρω πιστοποιητικό προσκομίζεται εάν ο/η φοιτητής/τρια εμπίπτει στην κατηγορία (α) της παραγράφου 9 του άρθρου 1 της παρούσης.

ιγ) Αντίγραφο της πράξης συνταξιοδότησης που απονέμεται σύμφωνα με τις διατάξεις του ν. 1897/90 (Α΄ 120). Η ανωτέρω πράξη προσκομίζεται εάν ο/η φοιτητής/τρια εμπίπτει στην κατηγορία (η) της παραγράφου 9 του άρθρου 1 της παρούσης.

ιδ) Πιστοποιητικό Υγειονομικής Επιτροπής, σύμφωνα με το εκάστοτε ισχύον σύστημα πιστοποίησης αναπηρίας, το οποίο υφίσταται εν ισχύ κατά το έτος υποβολής της αίτησης, εάν ο/η φοιτητής/τρια εμπίπτει στην κατηγορία (στ) και (ζ) της παραγράφου 9 του άρθρου 1 της παρούσης. Αν το πιστοποιητικό Υγειονομικής Επιτροπής δεν διασαφηνίζει τα κινητικά προβλήματα, αλλά μόνο αναπηρία άνω του 67%, τότε συμπληρωματικά απαιτείται ιατρική γνωμάτευση από Δημόσιο Νοσοκομείο, με υπογραφή και σφραγίδα Διευθυντού είτε Κλινικής Ε.Σ.Υ. ή Εργαστηρίου ή Πανεπιστημιακού Τμήματος αντίστοιχα, που θα βεβαιώνει ότι η συγκεκριμένη αναπηρία που πιστοποιείται από την Υγειονομική Επιτροπή προκαλεί ή συνδέεται με σοβαρά κινητικά προβλήματα.

ιε) Ληξιαρχική πράξη γέννησης του/της φοιτητή/τριας, εάν εμπίπτει στις κατηγορίες (δ), (ε) και (η) της παραγράφου 9 του άρθρου 1 της παρούσης.

ιζ) Ληξιαρχική πράξη θανάτου του αποβιώσαντος γονέα, εάν ο/η φοιτητής/τρια εμπίπτει στην κατηγορία (δ) της παραγράφου 9 του άρθρου 1 της παρούσης.

**\* ΑΙΤΗΣΕΙΣ ΜΕ ΕΛΛΙΠΗ ΔΙΚΑΙΟΛΟΓΗΤΙΚΑ ΔΕΝ ΘΑ ΓΙΝΟΝΤΑΙ ΔΕΚΤΕΣ.**

**\* ΕΚΠΡΟΘΕΣΜΕΣ ΑΙΤΗΣΕΙΣ ΔΕΝ ΘΑ ΓΙΝΟΝΤΑΙ ΔΕΚΤΕΣ.**

 **Σε ό,τι αφορά στην κατάθεση των δικαιολογητικών για ΣΙΤΙΣΗ, αυτή θα γίνεται ως εξής :**

**α) Για όλα τα Τμήματα της πόλης της Κομοτηνής στο Τμήμα Προπτυχιακών Σπουδών και Φοιτητικής Μέριμνας στην Κομοτηνή (Πρυτανεία, 10.00-13.00 π.μ.) κα Κραββαρίτου.**

**β) Για όλα τα Τμήματα της πόλης της Ξάνθης στο Τμήμα Ακαδημαϊκών Θεμάτων Ξάνθης**

 **Πανεπιστημιακή Βιβλιοθήκη-Πανεπιστημιούπολη-Κιμμέρια (Τμήμα Αρχιτεκτόνων) κα**

 **Μπουραζάνη.**

**γ) Για όλα τα Τμήματα στην πόλη της Αλεξανδρούπολης, στο Τμήμα Ακαδημαϊκών**

 **Θεμάτων Αλεξανδρούπολης (κ. Μπουντζής).**

**δ) Για όλα τα Τμήματα της πόλης της Ορεστιάδας στον αρμόδιο υπάλληλο της Διεύθυνσης**

 **Ακαδημαϊκών Θεμάτων (Κτίριο φοιτητικών εστιών κ. Κουρετσίδη).**

 **ΚΟΙΝΟ ΔΕΙΓΜΑ ΕΝΤΥΠΟΥ ΣΙΤΙΣΗΣ ΓΙΑ ΟΛΑ ΤΑ ΤΜΗΜΑΤΑ ΤΟΥ ΔΗΜΟΚΡΙΤΕΙΟΥ ΠΑΝΕΠΙΣΤΗΜΙΟΥ ΘΡΑΚΗΣ**

**ΑΡ. ΑΙΤΗΣΗΣ**

**………………..**

**ΗΜΕΡΟΜΗΝΙΑ καταχωρησησ**

**…………………**

 **ΑΙΤΗΣΗ ΣΙΤΙΣΗΣ**

***ΤΑ ΠΑΡΑΚΑΤΩ ΣΤΟΙΧΕΙΑ ΕΙΝΑΙ ΕΜΠΙΣΤΕΥΤΙΚΑ***

***ΚΑΙ ΧΡΗΣΙΜΟΠΟΙΟΥΝΤΑΙ ΑΠΟΚΛΕΙΣΤΙΚΑ***

***ΓΙΑ ΣΚΟΠΟΥΣ ΑΞΙΟΛΟΓΗΣΗΣ ΤΗΣ ΑΙΤΗΣΗΣ***

|  |  |
| --- | --- |
| **ΕΠΩΝΥΜΟ :****ΟΝΟΜΑ :****ΟΝΟΜΑ ΠΑΤΕΡΑ :****ΣΧΟΛΗ/ΤΜΗΜΑ :****ΑΡΙΘΜΟΣ ΕΙΔΙΚΟΥ ΜΗΤΡΩΟΥ:****ΕΤΟΣ ΣΠΟΥΔΩΝ :****(Δηλώνεται το έτος στο οποίο θα είναι ο φοιτητής τον Σεπτέμβριο του 2020.)** | **ΠΡΟΣ****ΤΟ ΤΜΗΜΑ …………….****ΤΟΥ ΔΗΜΟΚΡΙΤΕΙΟΥ ΠΑΝΕΠΙΣΤΗΜΙΟΥ ΘΡΑΚΗΣ** **Σας παρακαλώ να κάνετε δεκτή την αίτησή μου για σίτιση κατά το ακαδημαϊκό έτος 2020-2021.****ΗΜΕΡΟΜΗΝΙΑ ΥΠΟΒΟΛΗΣ ΑΙΤΗΣΗΣ****……………………………….****ΥΠΟΓΡΑΦΗ ΑΙΤΟΥΝΤΟΣ****……………………………….** |
| **ΠΤΥΧΙΟΥΧΟΣ ΑΛΛΗΣ ΣΧΟΛΗΣ :** |
| **ΔΙΕΥΘΥΝΣΗ ΜΟΝΙΜΗΣ ΚΑΤΟΙΚΙΑΣ ΑΙΤΟΥΝΤΟΣ :****Οδός Αριθμός Τ.Κ.****Πόλη/Χωριό** |
| **ΣΤΟΙΧΕΙΑ ΕΠΙΚΟΙΝΩΝΙΑΣ ΑΙΤΟΥΝΤΟΣ :****ΤΗΛΕΦΩΝΟ****Σταθερό :****κινητό :****Ηλεκτρονική Διεύθυνση (e-mail) Πανεπιστημίου :****Ηλεκτρονική Διεύθυνση (e-mail) Προσωπική :** |
| **ΙΔΙΟΤΗΤΑ ΑΙΤΟΥΝΤΟΣ :** **Προπτυχιακός Φοιτητής :****Μεταπτυχιακός φοιτητής :****Φοιτητής ERASMUS :****Άλλο :** |

**ΤΗΛΕΦΩΝΑ ΕΠΙΚΟΙΝΩΝΙΑΣ ΓΙΑ ΘΕΜΑΤΑ ΣΤΕΓΑΣΗΣ ΚΑΙ ΣΙΤΙΣΗΣ ΜΕ ΤΑ ΑΡΜΟΔΙΑ ΤΜΗΜΑΤΑ ΤΟΥ ΔΗΜΟΚΡΙΤΕΙΟΥ ΠΑΝΕΠΙΣΤΗΜΙΟΥ ΘΡΑΚΗΣ**

**ΚΟΜΟΤΗΝΗ**

 **Τμήμα Προπτυχιακών Σπουδών και Φοιτητικής Μέριμνας στην Κομοτηνή (25310-39066).**

**ΞΑΝΘΗ**

 **Τμήμα Ακαδημαϊκών Θεμάτων Ξάνθης (25410-79028).**

**ΑΛΕΞΑΝΔΡΟΥΠΟΛΗ**

 **Τμήμα Ακαδημαϊκών Θεμάτων Αλεξανδρούπολης (25510-30973).**

**ΟΡΕΣΤΙΑΔΑ**

 **Αρμόδιος υπάλληλος της Διεύθυνσης Ακαδημαϊκών Θεμάτων (25520-41406, 41300).**

**H Αντιπρύτανης**

**Ακαδημαϊκών Υποθέσεων και Φοιτητικής Μέριμνας**

**Καθηγήτρια Ζωή Γαβριηλίδου**